Me saame seda kergesti tõestada. Kui seadus kõneleb tõtt, siis olid kõik Tema Majesteedi alamad oma esimesed neliteist elupäeva loomad. Samuti kuninganna ja tema isa ja tema esivanemad. Siis katkes dünastia järjepidevus igas põlvkonnas mitteinimesest vahelüli tõttu. Sama kehtib parlamendiliikmete kohta ja oleks väljakannatamatu, kui õilsa rahvuse saatus oleks endiste loomade kätes. On ilmselge, et Inglismaa kuninganna ja kõik britlased on viljastatud  inimolenditena; vastupidi poleks kujuteldav. See on tõesti väga lihtne ja loogiline. Te pole kohustatud teadust tunnistama. Te võiksite ütelda: "Me eelistame olla harimatud, me keeldume kõigest uuest ja igasugustest avastustest." See on seisukoht. Ma ütleksin, et see on "poliitiliselt korrektne" seisukoht mõnes riigis, kuid see on obskurantistlik seisukoht ja teadus ei salli obskurantismi.